ORDE do 14 de xuño de 2007 pola que se crean determinados ficheiros automatizados de datos de carácter persoal na Consellería de Sanidade e no Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 01/08/2007

A Constitución española, no seu artigo 18.4º dispón que a lei limitará o uso da informática para garantir a honra e intimidade persoal e familiar dos cidadáns e o pleno exercicio dos seus dereitos.
Neste sentido, a Lei orgánica 15/1999, do 13 de decembro, de protección de datos de carácter persoal, regula o tratamento dos datos de carácter persoal rexistrados en soporte físico, así como toda modalidade de uso posterior deles polos sectores público e privado. Neste marco, é obxecto desta regulación a garantía e protección dos dereitos fundamentais e liberdades públicas das persoas físicas, e especialmente da súa honra e intimidade persoal e familiar.
O artigo 20.1º da citada lei dispón que a creación, modificación ou supresión dos ficheiros das administracións públicas só se poderá facer por medio dunha disposición xeral publicada no BOE ou diario oficial correspondente.
En consecuencia, e en virtude das facultades que me confire a Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, de 20 de outubro,
Artigo 1º.-Obxecto.
Mediante esta orde a Consellería de Sanidade e o Servizo Galego de Saúde crean os ficheiros automatizados de datos de carácter persoal que se relacionan no anexo.
Artigo 2º.-Contido.
A información que, de acordo co artigo 20.2º da Lei orgánica 15/1999, do 13 de decembro, de protección de datos de carácter persoal, deberá indicarse nas disposicións de creación dos ficheiros, está contida no anexo desta orde, en cada un dos ficheiros creados.
Artigo 3º.-Finalidade e uso dos ficheiros.
Os datos de carácter persoal, rexistrados nos ficheiros automatizados da Consellería de Sanidade e do Servizo Galego de Saúde, creados por esta orde, só serán utilizados para os fins expresamente previstos no anexo e por persoal debidamente autorizado.
Artigo 4º.-Cesión de datos.
No suposto de cesión de datos haberá que seguir o disposto na normativa vixente na materia.
Dentro das cesións indicadas no ficheiro de historia clínica, os datos facilitados á Fundación Internacional Josep Carreras refírense única e exclusivamente aos datos de doadores voluntarios de proxenitores hematopoéticos, e realízanse co consentimento expreso dos interesados.
Artigo 5º.-Transferencias internacionais.
1. No suposto de transferencias internacionais de datos, estas faranse no marco da lexislación vixente e baixo o consentimento expreso da Axencia Española de Protección de Datos.
2. A transferencia internacional de datos no ficheiro de historia clínica a The International Netcard Foundation, fai referencia exclusivamente aos datos dos doadores voluntarios de cordón umbilical, e realizase co consentimento expreso do interesado.
Artigo 6º.-Órganos responsables da seguridade dos ficheiros.
Serán responsables dos ficheiros as persoas ou órganos que, en cada caso, figuran no anexo e ante os que se exercerán os dereitos de acceso, rectificación e cancelación, sen prexuízo da responsabilidade directa que na xestión e custodia dos datos lle corresponde ao empregado público que está a cargo do ficheiro correspondente.
Artigo 7º.-Responsables de seguridade.
1. A conselleira de Sanidade e presidenta do Servizo Galego de Saúde como responsable dos ficheiros que tratan datos de carácter persoal declarados ante a Axencia Española de Protección de Datos, con localización declarada nas dependencias da Consellería de Sanidade e do Servizo Galego de Saúde, e en cumprimento do artigo 16 do Real decreto 994/1999, do 11 de xuño, no que se indica que o/a responsable do ficheiro designará un ou varios/as responsables de seguridade encargados de coordinar e controlar as medidas definidas no documento de seguridade, procede ao seguinte nomeamento como responsables de seguridade (coa responsabilidade de implantación e seguimento das medidas de carácter organizativo en todos os os aspectos relativos á seguridade no tratamento dos datos de carácter persoal, para asegurar o correcto cumprimento da Lei orgánica 15/1999, de protección de datos de carácter persoal, xunto con outras disposicións que desenvolven aspectos particulares regulados nas devanditas
leis, como o Real decreto 1332/1994 ou o Real decreto 994/1999, polo que se aproba o Regulamento de medidas de seguridade), nos seguintes centros e unidades:
Centro/unidade: delegacións provinciais da Consellería de Sanidade e distintos centros dependentes. Responsable de seguridade medidas organizativas: delegado/a provincial da Consellería de Sanidade.
Centro/unidade: direccións xerais da Consellería de Sanidade, divisións do Servizo Galego de Saúde, secretarías xerais da Consellería de Sanidade e do Servizo Galego de Saúde.
Responsable de seguridade medidas organizativas: directores/as xerais/secretarios xerais.
Centro/unidade: direccións provinciais do Servizo Galego de Saúde e distintos centros dependentes. Responsable de seguridade medidas organizativas: director/a provincial do Servizo Galego de Saúde.
Centro/unidade: xerencias de atención primaria e centros dependentes, hospitais, complexos hospitalarios e áreas sanitarias.
Responsable de seguridade medidas organizativas: director/a xerente/xerente xeral.
Centro/unidade: entes adscritos á consellería.
Responsable de seguridade medidas organizativas: director/a técnico/xerente/director/a xerente.
2. En cada un destes centros, para a implantación das medidas técnicas que se deriven das medidas organizativas adoptadas de cara ao cumprimento da citada lei e regulamentos, noméase tamén como responsable de seguridade a quen exerza a dirección/xefatura/coordinación (director/a, subdirector/a, xefe/a de servizo, xefe/a de sección, etc.) das unidades de sistemas e tecnoloxías da información e servizos tecnolóxicos (ou equivalentes) do centro particular, así como o subdirector/a xeral de Información e de Servizos Tecnolóxicos os/as xefes/as de servizo e de sección que del/ela dependan.
3. Todos os cargos antes citados terán encomendada a execución das medidas de seguridade e as accións necesarias que destas medidas se deriven para o correcto tratamento e seguridade dos ficheiros automatizados que conteñen datos de carácter persoal.
4. Por motivos de operatividade na organización e sempre garantíndose o establecido na normativa vixente, o responsable de ficheiro detallará, mediante orde ou instrución, as condicións necesarias que lles permitirán a todos os antes nomeados como responsables de seguridade executar a autorización no seu nome para a realización de determinados procedementos nos distintos centros e que no Regulamento de medidas de seguridade aprobado polo Real decreto 994/1999 exixan a autorización por escrito do responsable de ficheiro. Débese comunicar a execución destes procedementos, en cada un dos casos en que se leven a cabo, á Secretaría Xeral da Consellería de Sanidade, para que de acordo coas funcións que ten encomendadas no Decreto 45/2006, do 23 de febreiro, polo que se establece a estrutura orgánica da Consellería de Sanidade, poida facer chegar a información ao responsable de ficheiro e se proceda ao seu rexistro e estudo tal e como exixe a lei.
5. Estes nomeamentos realízanse sen prexuízo de que o responsable do ficheiro poida nomear máis responsables de seguridade ca os recollidos nesta orde no caso de consideralo necesario.
6. En ambos os casos, as medidas establecidas adaptaranse ás circunstancias de cada un dos centros, debendo estar na mesma liña e non entrar en contradición coas instrucións que indicara o/a responsable do ficheiro.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xuño de 2007.
María José Rubio Vidal
Conselleira de Sanidade
ANEXO
Consellería de Sanidade/Servizo Galego de Saúde
1. Xestión de persoal.
a) Finalidade e usos previstos do ficheiro.
-Xestión de persoal, contratacións, baixas, xubilacións, conceptos, retribucións, control de absentismo, estatísticas de persoal, elaboración da nómina e de todo o relacionado coa xestión de persoal dun centro.
-Uso como ferramenta na confección de estatísticas.
b) Persoas e/ou colectivos afectados.
-Persoas con vinculación laboral ou profesional co centro.
c) Procedemento de recollida de datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos relativos á afiliación sindical.
-Datos relativos á saúde.
-Datos relativos a infraccións administrativas.
-Datos de carácter identificativo: DNI/NIF, número da Seguridade Social/mutualidade, nome e apelidos, enderezo, teléfono e nº de rexistro persoal.
-Datos de características persoais: datos do estado civil, datos da familia, data/lugar de nacemento, sexo e nacionalidade.
-Datos de circunstancias sociais: situación militar e licenzas/permisos/autorizacións.
-Datos académicos e profesionais: formación/titulacións, experiencia profesional e pertenza a asociacións profesionais.
-Datos de detalles do emprego e carreira administrativa: corpo/escala, categoría/grao, postos de traballo, datos non económicos de nómina e historial do/a traballador/a.
-Datos económico-financeiros: ingresos/rendas, créditos/préstamos/avais, datos bancarios, datos económicos de nómina, seguros e datos de deducións impositivas/impostos.
f) Cesións previstas.
-Ministerio de Economía e Facenda.
-Ministerio de Traballo e Seguridade Social.
-Consellería de Presidencia.
-Organismos oficiais estatísticos.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os que poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros /unidades dependentes desta, así como o Servizo Galego de Saúde ou calquera dos centros/unidades dependentes deste así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: alto.
2. Historias clínicas
a) Finalidade e usos previstos do ficheiro.
-Datos da historia clínica do doente para o seguimento deste, xestión da actividade asistencial, xestión financeira, facturación, prestación farmacéutica, actividade docente, produción de estatísticas e investigación sanitaria e accións en favor de toxicómanos.
b) Persoas e/ou colectivos afectados.
-Persoas que acceden ou poden ter acceso ao sistema sanitario.
c) Procedemento de recollida dos datos de carácter persoal.
-Enquisas ou entrevistas.
-Formularios ou cupóns.
-Transmisión electrónica de datos/internet.
-Anotacións dos profesionais sobre as intervencións realizadas cos doentes e realización de análises de sangue ou urina.
d) Estrutura básica.
-Base de datos.
e) Tipos de datos.
-Datos especialmente protexidos: orixe racial, relixión, saúde e vida sexual.
-Datos de carácter identificativo: identificación do doente no ficheiro de usuarios do sistema sanitario.
-Datos de características persoais: datos de familia, data/lugar de nacemento, características físicas ou antropométricas, sexo, idade, datos de conduta e antecedentes persoais e familiares psiquiátricos.
-Datos de circunstancias sociais: características de aloxamento/vivenda, afeccións e estilo de vida, situación familiar de convivencia e situacións de risco social.
-Datos académicos e profesionais: formación/titulacións.
-Datos de detalles do emprego: situación laboral, posto de traballo, sector de actividade e historial laboral do traballador.
-Datos económicos- financeiros e de seguros: ingresos, rendas, seguros, subsidios e beneficios.
-Datos de información comercial: gasto farmacéutico e prescrición farmacéutica.
-Datos de infraccións penais e administrativas.
f) Cesións previstas.
-Ministerio de Sanidade.
-Ministerio de Traballo e Asuntos Sociais.
-Plan Nacional sobre Drogas.
-Organismos oficiais estatísticos.
-Outros organismos sanitarios.
-Universidades, centros de investigación e investigadores.
-Provedores de material de próteses ou implantes.
-Colexios oficiais de farmacéuticos da Coruña, Lugo, Ourense e Pontevedra.
-Centros hospitalarios da rede galega de hemodoazón e hemoterapia.
-Empresas de telerecrutamento de doadores de sangue.
-Fundación internacional Josep Carreras.
g) Transferencias internacionais.
-Alemania: The International Netcard Foundation.
h) Órganos da Administración responsables do ficheiro.
-Consellería de Sanidade/Servizo Galego de Saúde.
i) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros /unidades dependentes desta, así como o Servizo Galego de Saúde ou calquera dos centros/unidades dependentes deste así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
-Unidades asistenciais de drogodependentes (UAD):
UAD da Coruña.
UAD de Ferrol.
UAD de Carballo.
UAD de Santiago de Compostela.
UAD de Noia.
UAD de Ribeira.
UAD de Burela.
UAD de Lugo.
UAD de Monforte de Lemos.
UAD de Ourense.
UAD de Pontevedra.
UAD de Vigo I (Alborada).
UAD de Vigo II (Cedro).
UAD de Vilagarcía de Arousa.
UAD do Grove.
UAD do Porriño.
UAD de Cangas.
-Unidades asistenciais de alcoholismo (UAA)
UAA de Vigo.
UAA da Coruña.
UAA de Ourense.
UAA de Ferrol.
UAA de Santiago de Compostela.
UAA de Lugo.
j) Nivel de medidas de seguridade exixible: alto.
3. Usuarios e profesionais do sistema sanitario.
a) Finalidade e usos previstos do ficheiro.
-Coñecer a identidade das persoas protexidas pola Administración sanitaria galega e dos/as profesionais relacionados co catálogo de prestacións sanitarias, así como a actividade e situación administrativa destes/as últimos/as.
b) Persoas e/ou colectivos afectados.
-Cidadáns residentes na comunidade autónoma ou desprazados/as que teñan algún contacto coa Administración sanitaria galega e traballadores da rede sanitaria galega.
c) Procedemento de recollida dos datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos de carácter identificativo: DNI/NIF, número da Seguridade Social/mutualidade, nome e apelidos, dirección, teléfono, CIP, NIE, código de identificación no sistema nacional de saúde, código de colexiado e código numérico persoal do profesional que interveña nos procedementos de prestación e xestión de servizos do sistema sanitario público galego (CNP), imaxe, sinatura electrónica e rexistros de voz.
-Datos de características persoais: datos de estado civil, datos de familia, data/lugar de nacemento, idade, sexo, nacionalidade, lingua materna e datos de tarxeta sanitaria.
-Datos académicos e profesionais: formación/titulacións e pertenza a colexios ou a asociacións profesionais.
-Datos de detalle de emprego: corpo/escala, categoría/grao, postos de traballo e historial do traballador.
-Datos de información comercial: actividades e negocios, e outros (farmacia, código delegación e especialidades farmacéuticas dispensadas).
f) Cesións previstas.
-Consellería de Presidencia.
-Outros organismos sanitarios.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade o calquera dos centros/unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas Fundacións Públicas Sanitarias adscritas á Conselleria de Sanidade e o Servizo Galego de Saúde.
-Unidades asistenciais de drogodependentes (UAD):
UAD da Coruña.
UAD de Ferrol.
UAD de Carballo.
UAD de Santiago de Compostela.
UAD de Noia.
UAD de Ribeira.
UAD de Burela.
UAD de Lugo.
UAD de Monforte de Lemos.
UAD de Ourense.
UAD de Pontevedra.
UAD de Vigo I (Alborada).
UAD de Vigo II (Cedro).
UAD de Vilagarcía de Arousa.
UAD do Grove.
UAD do Porriño.
UAD de Cangas.
-Unidades asistenciais de alcoholismo( UAA)
UAA de Vigo.
UAA da Coruña.
UAA de Ourense.
UAA de Ferrol.
UAA de Santiago de Compostela.
UAA de Lugo.
i) Nivel de medidas de seguridade exixible: básico.
4. Relacións comerciais e económicas con terceiros.
a) Finalidade e usos previstos del ficheiro.
-Seguimento e control das relacións comerciais e económicas con terceiros: provedores, investigadores, aseguradores e traballadores. Ofertas comerciais facilitadas por provedores. Elaboración de estatísticas e comparativas de xestión. Control económico interno.
b) Persoas e/ou colectivos afectados.
-Calquera persoa física ou xurídica con relacións económicas co centro.
c) Procedemento de recollida dos datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos de carácter identificativo: DNI/NIF, nome e apelidos, enderezo e teléfono.
-Datos de información comercial: actividades e negocios.
-Datos económico-financeiros: datos bancarios.
-Datos de transaccións: bens e servizos subministrados polo afectado e transaccións financeiras.
f) Cesións previstas.
-Ministerio de Economía e Facenda.
-Consellería de Economía e Facenda.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros/unidades dependentes desta, así como o Servizo Galego de Saúde ou calquera dos centros/unidades dependentes deste así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: básico.
5. Xestión de usuarios e contrasinais dos sistemas.
a) Finalidade e usos previstos do ficheiro.
-Xestión e control de accesos aos sistemas de información da Consellería de Sanidade e do Servizo Galego de Saúde.
b) Persoas e/ou colectivos afectados.
-Calquera persoa física que teña relación laboral coa Consellería de Sanidade ou o Servizo Galego de Saúde, tanto de maneira directa ou por medio de asistencia técnica, e que é usuario dos sistemas informáticos.
c) Procedemento de recollida dos datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos de carácter identificativo: DNI/NIF, nome e apelidos, código numérico persoal (CNP), e teléfono.
-Datos de detalles do emprego e carreira administrativa: corpo/escala, categoría/grao, postos de traballo e enderezo do centro de traballo.
f) Cesións previstas.
-Non hai cesións previstas.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros /unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: básico.
6. Xestión económica e orzamentaria.
a) Finalidade e usos previstos do ficheiro.
-Control e seguimento da facturación e orzamento da Consellería de Sanidade e do Servizo Galego de Saúde.
b) Persoas e/ou colectivos afectados.
-Provedores da Consellería de Sanidade e do Servizo Galego de Saúde.
c) Procedemento de recollida dos datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipo de datos.
-Datos de carácter identificativo: DNI/NIF, nome e apelidos, teléfono e código postal.
-Datos económicos. Datos bancarios. Retencións de pagamentos.
f) Cesións previstas.
Consellería de Economía.
g) Órganos da Administración responsables del ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros/unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: medio.
7. Sistema de información e vixilancia de problemas de saúde pública.
a) Finalidade e usos previstos do ficheiro.
-Vixilancia en saúde pública, xestión de programas de promoción e prevención da saúde e investigación epidemiolóxica.
b) Persoas e/ou colectivos afectados.
-Poboación galega.
c) Procedemento de recollida dos datos de carácter persoal.
-Enquisas ou entrevistas.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos relativos á saúde.
-Datos relativos á vida sexual.
-Datos de carácter identificativo: DNI/NIF e código de identificación persoal (CIP).
-Datos de características persoais: datos de estado civil, datos de familia, data e lugar de nacemento, idade, sexo, nacionalidade e características físicas ou antropométricas.
-Datos de circunstancias sociais: características de aloxamento, vivenda.
-Datos académicos e profesionais: formación/titulacións.
-Datos económico-financeiros: ingresos/rendas.
f) Cesións previstas.
-Ministerio de Sanidade.
-Organismos do sistema sanitario.
-Organismos oficiais estatísticos.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros/unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: alto.
8. Sistema de información e vixilancia de puntos de risco para a saúde pública.
a) Finalidade e usos previstos do ficheiro.
-Rexistro de datos de persoas físicas de contacto para a vixilancia de puntos de risco para a saúde pública.
b) Persoas e/ou colectivos afectados.
-Persoas de contacto pertencentes a empresas, establecementos e outros que se atopan dentro do ámbito de actuación da saúde pública.
c) Procedemento de recollida dos datos de carácter persoal.
-Enquisas ou entrevistas.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos de carácter identificativo: DNI/NIF, nome e apelidos, enderezo (postal, electrónico), teléfono e fax.
-Datos de información comercial: actividades e negocios.
f) Cesións previstas.
-Non hai cesións previstas.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros /unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: básico.
9. Oposicións, concursos e contratación temporal de persoal.
a) Finalidade e usos previstos do ficheiro.
-Confección de listas para a contratación de persoal e publicación destas.
b) Persoas e/ou colectivos afectados.
-Persoas que solicitan acceso a procedementos de selección de persoal.
c) Procedemento de recollida dos datos de carácter persoal.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos de carácter identificativo: DNI/NIF, número da Seguridade Social/mutualidade, nome e apelidos, enderezo e teléfono.
-Datos de características persoais: data/lugar de nacemento.
-Datos académicos e profesionais: formación/titulacións, historial de estudante e experiencia profesional.
-Datos de detalles do emprego e carreira administrativa: corpo/escala, categoría/grao e historial do traballador.
-Datos especialmente protexidos: características físicas e antropométricas.
e) Cesións previstas
-Órganos sindicais.
f) Órganos da Administración responsables do ficheiro.
-Consellería de Sanidade/Servizo Galego de Saúde.
g) Servizo ou unidade ante os cales poderá exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros/unidades dependentes desta, así como o Servizo Galego de Saúde ou calquera dos centros/unidades dependentes deste así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: alto.
10. Xestión asistencial.
a) Finalidade e usos previstos do ficheiro.
-Xestión da actividade asistencial, xestión financeira, facturación, actividade docente, produción de estatísticas e investigación sanitaria.
b) Persoas e/ou colectivos afectados.
-Persoas que acceden ou poden ter acceso ao sistema sanitario.
c) Procedemento de recollida dos datos de carácter persoal.
-Enquisas ou entrevistas.
-Formularios ou cupóns.
-Transmisión electrónica de datos/internet.
d) Estrutura básica.
-Base de datos.
e) Tipos de datos.
-Datos especialmente protexidos: saúde e vida sexual.
-Datos de carácter identificativo: identificación do doente no ficheiro de usuarios do sistema sanitario.
-Datos de características persoais: datos de familia, data/lugar de nacemento, características físicas ou antropométricas, sexo, idade, datos de conduta e antecedentes persoais e familiares psiquiátricos.
-Datos de circunstancias sociais: características de aloxamento/vivenda, afeccións e estilo de vida, situación familiar de convivencia e situacións de risco social.
-Datos académicos e profesionais: formación/titulacións.
-Datos de detalles de emprego: situación laboral, posto de traballo e sector de actividade.
-Datos económicos-financeiros e de seguros: ingreso, rendas e seguros.
f) Cesións previstas.
-Ministerio de Sanidade.
-Organismos oficiais estatísticos.
-Outros organismos sanitarios.
-Provedores de material de próteses ou implantes.
g) Órganos da Administración responsables do ficheiro.
-Consellería de Sanidade/Servizo Galego de Saúde.
h) Servizo ou unidade ante os cales pode exercer os dereitos de acceso, rectificación e cancelación de datos dos afectados.
-Consellería de Sanidade ou calquera dos centros /unidades dependentes desta, así como o Servizo Galego de Saúde ou calquera dos centros/unidades dependentes deste, así como as distintas fundacións públicas sanitarias adscritas á Consellería de Sanidade e ao Servizo Galego de Saúde.
i) Nivel de medidas de seguridade exixible: alto.